आपकी बड़ी बड़ी विशालकाय मूर्तियाँ ले कर जब लोग सैकड़ों की संख्या में पूरी सड़क को घेर कर चलते हैं और "ढिंका चिका ढिंका चिका, फेविकोल से तथा मुन्नी बदनाम हुई" इत्यादि गानों पर डांस करते हैं तो बड़ा ही भद्दा दृश्य दिखाई देता है . शराब पी कर मस्ती और अश्लील संकेत करने वालों की हरकतें देख कर साफ़ लगता है कि उन्हें आपसे कोई लेना देना नहीं हैं वे तो आपकी आड़ में अपनी मस्ती और एन्जॉय करते हैं . जिसके कारण सच्चे श्रद्धालुओं को आत्मिक पीड़ा होती है . पूरा ट्रैफिक ठप्प हो जाता है और सड़क पर चलना मुहाल हो जाता है . इसके अलावा बुजुर्ग और बीमार व्यक्ति तथा नन्हें शिशु इस घनघोर शोर से बहुत परेशान हो जाते हैं .